open-index/open-wikipedia-markdown huggingface dataset:
Glenn Morris

**Glenn Edward Morris** (1912–1974) var en amerikansk friidrettsutøver.

Morris ble olympisk mester i tikamp under OL 1936. Han ble den fjerde olympiske utøveren som spilte Tarzan på film. Han spilte i filmen *Tarzan's Revenge* fra 1938.

## OL-medaljer
* OL 1936  Berlin - **gull** i tikamp

## Referanser


## Eksterne lenker
* 
* 
* 
*
SUF

**SUF** kan ha ulike betydninger:

* Sosialistisk Ungdomsforbund, Sosialistisk Folkepartis ungdomsorganisasjon, som skilte lag med SF i 1969, endret navn til SUF (m-l), senere til Rød Ungdom.
* Socialistisk UngdomsFront, en dansk organisasjon.
* Svenskt utlandsregistrerat företag, en svensk filial av et utenlandsk selskap.
* Samisk Utviklingsfond
Plattgatter

**Plattgatter** er kystbefolkningens navn på båter med relativt flatt akterspeil.
Dette i motsetning til snekkefasong som er spiss eller avrundet i begge ender av vannlinjen og derfor kalles *[[spissgatter]].*

Plattgatter finnes som eiker og joller fra langt tilbake. Som skip ble de fremherskende fra middelalderen av, som kogger, galeaser, manowarer.

## De moderne plattgattere
Den moderne plattgatteren fikk en skrogsform som gjorde større hastighet mulig, tidligere hadde man gjort bruk av det såkalte *deplasementsskroget* som går gjennom vannet for å oppnå høy hastighet. Men det viste seg utilstrekkelig fordi skroget måtte være langt og skarpt.

Den nye skrogsformen skapte en *planende effekt*, på grunn av den flate bunnen i akterskipet og den tverre akterenden. Trykkreftene som oppstod mot båtens bunn i høy hastighet, løftet båten opp av vannet og økte fartspotensialet. Skrogets vekt og fremdriftskraften er bestemmende for om båten skal oppnå høyere fart.

Det var allerede oppfunnet rundt 1872 trolig av C.M. Ramus i England som oppdaget den planende effekten i sine eksperimenter med en rakettdrevet modell. Det var først med den flersylindrede bensinmotorens ankomst at hans idé var mulig å realisere og etter århundreskiftet ble det fart i konkurransen om å skape den hurtigste båten. Det var særlig franskmenn, amerikanere og engelskmenn som arbeidet med slike båter.

Flere typer åpne plattgattere ble etter hvert bygd i Norge der krav til sjødyktighet og komfort er gitt høyere prioritet enn stor fart. De første importerte eksemplarene av plattgattere kom til Norge før den første verdenskrig. De fleste trebygde plattgattere i Norge er kravellbygd, men det finnes en variant av båttypen runabout som ble den første klinkbygde plattgatter, «Terna» eller «Aasterna».

Småbåter er i dag ofte plattgattere og spesielt hurtiggående. Mange erfarne sjøfolk er betenkte, siden en bråstopp fra høy hastighet kan gi en kraftig etterdønning som lett kan bli stor nok til at den slår inn over akterspeilet.

## Plattgattede båttyper
* Passbåt
* Gigg (båttype)
* Terne (båt)
* Snekkegigg
* Larsenbåt
* Nordlandsjekt

## Litteratur
* Gøthesen, Gøthe (1997): *Motorbåten; Fra snekke til motorkrysser, fra ferieferd til smuglertokt*, ISBN 82-00-22771-5
Elvebakken

**Elvebakken** er et navn som brukes om mange steder i Norge.

* Elvebakken (Alta) 
* Elvebakken (Balsfjord) - gård og sjøsamisk kulturminnne i Balsfjord
* Elvebakken (Bergen) - vei i Bergen
* Elvebakken skole i Alta
* Elvebakken kirke i Alta
* Elvebakken videregående skole i Oslo
* Elvebakken (Trondheim) - vei i Trondheim
Sakkarias

**Sakkarias** var en *[[landkremmer]]* (*skreppekremmer*, handelsmann uten fast utsalgssted) som blant annet vandret rundt i bygdene i Valdres. Det er aldri blitt fullt ut klarlagt hvor han kom fra, men det er hevdet at han var av slekten Wedel Jarlsberg. Han er også omtalt som en bygdeoriginal. På vintrene og i helger og høytider bodde han på gården Klosbøle på grensa mellom Nord- og Sør-Aurdal

En av de særmerkte tingene han hadde for seg var at han kunne sette seg ned å ha høytlesning fra aviser, men når en så etter så var ikke historiene i avisa. De var historier han hadde hørt på sin vandring, og ofte var de ren fantasi. 

Hvor Sakkarias kom fra er nokså usikkert men historien sier at han brøt med familien etter at han ikke fikk gifte seg med jenta han var glad i. Historien sier at hun var fra små kår og at han skulle bli prest, og at han brøt med familien med avskjedsordene «De skal få sjå meg i større armod enn det ho nokon gong har vore i».

Sakkarias er begravet ved Aurdal kirke.

## Trivia
Jupedalens Pøbb Ensemble hadde en hit *Sakkarias* på Norsktoppen i 2002. Sangen omhandler samme person.

## Litteratur
*
Millennium (TV-program)

***Millennium*** var en unik, enkeltstående 25-timers internasjonal direkte-sending som skildret overgangen til årtusenskiftet i hele verden. I Norge var det NRK og TV3 som stod for sendingen. I tillegg samsende alle norske TV- og radiokanaler den norske overgangen til år 2000. Programmet viste markeringene i forbindelse med overgangen fra 1999 til 2000 i alle verdens land – fra Mikronesia i det nordlige Stillehavet til Hawaii. I Norge gikk sendingen fra morgenen den 31. desember 1999 og varte til morgenen 1. januar 2000. Feiringen startet på de små øyene Kiribati og Tonga i Stillehavet og ble avsluttet på øya Samoa.

Over 50 land samarbeidet om sendingen og den skulle vises i 70 land. I Norge ble programmet ledet av Petter Nome og Lisbeth Skei, mens Mette Janson og Jostein Pedersen var kommentatorer for de utenlandske innslagene. 

Over to års planlegging lå bak den internasjonale sendingen og kostnadene ble beregnet til omtrent 470 millioner kroner. Rundt 6000 medarbeidere var i sving for at tv-signalene skulle sendes kloden rundt via satellitter og bakkestasjoner. I Norge var rundt 300 NRK-ansatte i sving under nyttårsendingen, som etter planen skulle samsende med både TV3, TV 2 og TV Norge, P4 og NRKs tre radiokanaler 23.50 den 31. desember.

## Gjester i den norske delen
Den norske delen hadde musikalske bidrag fra musikere som Solveig Kringlebotn, Noora Noor, Sondre Bratland, Anita Skorgan, Erik Bye, Silje Nergaard, Lars Lillo-Stenberg, Åge Aleksandersen og Arve Tellefsen. I tillegg fikk programmet besøk av Jon Bing, biskop Gunnar Stålsett, Åge Korsvold, Kjell Magne Bondevik og Anne Enger Lahnstein. Det var dessuten flere direktesendt innslag med Kong Harald og dronning Sonja.

## Referanser
Father of All Bombs

***Father of All Bombs*** er det engelske kallenavnet på en russisk konvensjonell kjempebombe som ble testet i 2007. Bomben påstås å være fire ganger kraftigeren enn den amerikanske MOAB, som ble testet første gang i 2003 og som inntil 2007 ble antatt å være den kraftigste ikke-nukleære bomben i verden.

«Alle bombers far» er en vakuumbombe som bruker drivstoff beregnet på fly.

Ifølge russisk tv har bomben bare sju tonn med eksplosiver, mens USAs har åtte tonn i sin MOAB. Men den tilsvarer 44 tonn TNT, fire ganger mer enn amerikanernes, fordi den benytter en ny, svært effektiv type eksplosiver som er utviklet ved bruk av nanoteknologi.

## Eksterne lenker
* Russland testet «alle bombers far» (Dagbladet, 2007)
* NETT-TV (en demonstrasjon av bomben på YouTube)
Undervisningsbygg Oslo

**Undervisningsbygg Oslo KF** var et kommunalt foretak i Oslo kommune underlagt Byrådsavdelingen for kultur og næring. Foretaket ble opprettet 1. januar 2002 for å eie, drifte og utvikle kommunens skolebygg. Det gjorde det til Oslos største eiendomsforvalter, med en samlet bygningsmasse på cirka 1,3 millioner kvadratmeter fordelt på 177 skoler og 750 bygninger. Dets oppgaver ble overtatt av Oslobygg i 2021.

Undervisningsbygg hadde omkring 125 fast ansatte. Ifølge foretaket selv brukte cirka 83&nbsp;000 elever og 13&nbsp;000 ansatte daglig Undervisningsbyggs lokaler. 

Foretaket skulle ivareta eieransvaret for Oslo kommunes skole- og undervisningseiendommer, og sikre Oslo kommune en langsiktig portefølje av gode og hensiktsmessige skole- og undervisningslokaler.

## Eksterne lenker
*
Kloksacillin

**Kloksacillin** er et β-laktamase-resistent penicillin-antibiotium. Kloksacillin er effektivt mot grampositive aerobe og anaerobe bakterier, spesielt stafylokokker, uansett om de er penicillinaseproduserende eller ikke. Kloksacillin finnes både som tabletter (*Ekvacillin*, Recip) og som pulver til infusjonsvæske (*Cloxacillin*, ACS Dobfar Generics), og brukes ved infeksjoner med stafylokokker som produserer enzymet penicillinase. Eksempler er sårinfeksjoner, abscesser, osteomyelitt og sepsis.
Johan Leuthäuser Hirsch

**Johan Leuthäuser Hirsch** (født 1843, død 1923) var en norsk landbruksskolebestyrer.

Johan Hirsch' vei i Oslo er oppkalt etter ham.

## Familie
Johan Hirsch var sønn av lege Patroclus Fredrik Vilhelm Jakob Hirsch (distriktslege på Vik) og Caroline Brenmehl. Gift 1871 g. m. Johanne Pedersdtr. Bolstad, Ringsaker. Han ble 21. desember 1905 gift med enkefru Thora Lundh. Hirsch bodde på gården vestre Lindstad i Stange i Hedmark fra 1883 til 1895 samtidig som han var bestyrer på Jønsberg landbruksskole. 
: *Se [[Hirsch]] for mer om farsslekta

== Agronomi ==
Johan Leuthäuser Hirsch vokste opp i [[Vik]], [[Sogn og Fjordane]]. Han studerte landmålelære i Fjordane fra 1861, gikk på landbruksskole i Buskerud 1861–1863, og studerte ved [[Norges landbrukshøgskole|Ås Høiere Landsbruksskole]] 1863–1865. Han arbeidet som lærer ved Mo jordbruksskule i [[Førde]] 1866–1869.

Kom til [[Jønsberg landbruksskole]] i Hedmark 1871 og bygde den opp til en mønsterskole, med en undervisningsplan som vart mønster for senere drift av landbruksskoler. Ble 1895 direktør for [[Norges landbrukshøgskole|Landbrukshøgskolen på Ås]], men gikk av i 1904 etter konflikter med landbruksministeren.

Senere var han bestyrer på Storhove landbruksskole ved [[Lillehammer]]. Gav i 1911 ut *Bondens Raadgiver'' i fem bind. Som pensjonist spekulerte han i eiendom, var med på å kjøpe et herregods i Sverige, og flytta i 1914 dit som bestyrer fram til 1918. Siste årene av livet bodde han i Oslo og drev eiendomsspekulasjon.

## Referanser


## Eksterne lenker
* NRK.no, Fylkesleksikon
Fear Factor

***Fear Factor*** er et amerikansk gameshow som ble sendt på NBC fra 2001 til 2006 og igjen fra 2011 til 2012, samt 2017 til 2018. *Fear Factor* er et program hvor deltakerne blir satt på ekstreme prøver, der de måtte konkurrere mot hverandre og sin egen frykt. Konseptet ble skapt av det nederlandske TV-selskapet Endemol. Det opprinnelige programmet het *Now or Newerland.* Programmet ble meget populært i USA og hadde et seersnitt på 11,5 millioner seere i perioden 2001 til 2006.

Konseptet ble solgt til en rekke land. Blant annet så ble en egen norsk versjon sendt på TV3 i 2002.

## Referanser


## Eksterne lenker
*
Janice E. Voss

**Janice Elaine Ford Voss** (1956–2012) var en amerikansk astronaut i NASA, med fem romferder med romfergen. Hun logget over 49 dager i verdensrommet totalt. Voss var vitenskapelig direktør for NASAs romteleskop Kepler Space Observatory, som ble skutt opp i mars 2009.

## Romferder

## Bilder

Sts-57 crew.jpg|Mannskapet på STS-57
STS-57 Voss floating.jpg|Voss fotografert under STS-57
STS-57 work in spacehab.jpg|Voss (forgrunn), Duffy (bak) og Sherlock i arbeid i Spacehab under STS-57
Sts-63 crew.jpg|Mannskapet på STS-63
STS-83 crew.jpg|Mannskapet på STS-83
STS-94 crew.jpg|Mannskapet på STS-94
STS-99 crew.jpg|Mannskapet på STS-99


## Referanser


## Eksterne lenker
* NASA Biography
* Spacefacts biography of Janice E. Voss
Hege & Holmen

***Hege & Holmen*** (først kjent som *Hege & Kjersti*) er et norsk humorprogram med Kjersti Holmen og Hege Schøyen som gikk på NRK1 fra 2002 til 2003. Programmet besto i hovedsak av diverse sketsjer som Holmen og Schøyen spilte hovedrollen i. Det ble vist rundt 12 sketsjer i hver episode. Mindre roller ble spilt av Johannes Joner, Anders T. Andersen, Dennis Storhøi, Even Rasmussen og Anders Mordal. Første sesong ble sendt på torsdager, mens andre sesong ble sendt på lørdager.

Programmert ble tildelt prisen for beste humorprogram under Gullruten 2003.

Første sesong ble i snitt sett av 670 000.

Et utdrag av første sesong ble sendt som Norges bidrag til Underholdningsfestivalen i Montreux.

## Referanser
Orvar Thorsrud

**Orvar Thorsrud** (født 7. oktober 1892, død 28. desember 1924) var en norsk maler og tegner. Det er for en stor del ukjent hva slags formell utdanning han fikk, selv om det er kjent at han reiste til Oslo for undervisning.

I perioden 1910 til 1912 studerer han ved Christiania Malerskole og det er kjent at han leverer malerier til Høstutstillingen men det er usikkert om han ble antatt. På skisser han har etterlatt seg er det stadig et motiv som dukker opp, frosken i eventyret som trår og trår for å få en smørkladd i en rømmebolle.

Av hans mest kjente malerier er portrettet av Aasmund Olavsson Vinje som henger i Vinjestova på Eidsbugarden. Hans tegninger er gjort kjent gjennom illustrasjoner til Mikkjel Fønhus sine artikler og historier i blader og magasiner.

Han kjøpte og drev gården Sessrud på Veme i Ytre Soknedalen og drev denne så lenge han klarte, selv om det fremgår av hans korrespondanse at han bare er måtelig interessert i gårdsarbeid.

Thorsrud hadde tuberkulose, og mye av hans kjente korrespondanse dreier seg om sykdommen, som han stadig vender tilbake til. I ett av kortene han skrev forteller han at han og Henrik Sørensen planlegger å dra til Frankrike for å lære mer kunstmaling. På grunn av forverring av hans sykdom blir dette aldri noe av.

## Referanser
Yngve Brox

**Yngve Brox** (født 14. juli 1970 i Trondheim) er en norsk kommunikasjonssjef og politiker (H).

Han vokste opp i Mostadmark i Malvik kommune, og var elev ved Steinerskolen i Trondheim. Brox har mellomfag i historie fra NTNU fra 1999 og erfaring som journalist. Det meste av sitt voksne liv har han viet til politikken.

Han ble vervet til Unge Høyre som 14-åring av Anne Kathrine Slungård, og like etter fikk han sitt første politiske verv som kasserer i Malvik Unge Høyre. I 1991 deltok han på Unge Høyres elitekurs. Han var formann i Sør-Trøndelag Unge Høyre 1991–1993, formann i Trondheim Konservative Studenterforening 1995–1996 og leder i Trondheim Høyre 2003–2008. Han var ansatt som organisasjonssekretær i Unge Høyre 1993–1994, distriktssekretær i Europabevegelsen i Sør-Trøndelag i forkant av EU-avstemningen i 1994 samt kommunalpolitisk sekretær i Høyre 1999–2001.

Brox var medlem av Sør-Trøndelag fylkesting 1995–2011 og gruppeleder 2003–2008. Han var også medlem av Trondheim bystyre 2007–2016, fra 2008 som gruppeleder og medlem av formannskapet (kommunalråd). Han var leder i Sør-Trøndelag Høyre 2013–2017 og leder i interimstyret for Trøndelag Høyre 2016–2017.

Ved utgangen av 2016 ble han fritatt fra sine folkevalgte verv for å tiltre som senior bedriftsrådgiver i konsulentfirmaet Avantas i Trondheim. I 2019 ble han kommunikasjonssjef i Domstolsadministrasjonen.

Yngve Brox er sønn av journalist og forfatter Karl H. Brox.

## Referanser


## Eksterne lenker
* 
*
Janet L. Kavandi

**Janet Lynn Kavandi** (født 1959) er en amerikansk astronaut med tre romferder med romfergen, inklusive en ferd til Mir og en til Den internasjonale romstasjonen. Hun har logget over 33 dager i verdensrommet totalt. 

## Romferder

## Bilder

STS-91 crew.jpg|Mannskapet på STS-91
STS-99 crew.jpg|Mannskapet på STS-99
STS-104 crew.jpg|Mannskapet på STS-104


## Eksterne lenker
* NASA Biography
* Spacefacts biography
Kevin R. Kregel

**Kevin Richard Kregel** (født 1956) er en tidligere amerikansk astronaut med fire romferder med romfergen. Han har logget over 52 dager i verdensrommet totalt. Han er nå (pr 2007) et medlem av Space Launch Initiative Project, del av ingeniør-direktoratet på Lyndon B. Johnson Space Center.

## Romferder

## Hedersbevisninger
Blant andre:

* *Defense Meritorious Service Medal*
* *Air Force Meritorious Service Medal*
* *Air Force Commendation Medal*
* *Navy Commendation Medal*
* 4 stk *NASA Space Flight Medals*
* *NASA Exceptional Service Medal.*

## Bilder

STS-70 crew.jpg|Mannskapet på STS-70
STS-78 crew.jpg|Mannskapet på STS-78
STS-87 crew 1.jpg|Mannskapet på STS-87
STS-87_traditional_in-flight_crew_portrait.jpg|Mannskapet på STS-87 i rommet
STS-99 crew.jpg|Mannskapet på STS-99


## Referanser


## Eksterne lenker
* Spacefacts biography of Kevin R. Kregel
STS-103

**STS-103** er benevnelsen på en romferd med den amerikanske romfergen Discovery.

## Mannskap
* Curtis L. Brown, Commander 
* Scott J. Kelly, Pilot 
* Steven Smith, Mission Specialist 
*/ Michael Foale, Mission Specialist
* John M. Grunsfeld, Mission Specialist
* Claude Nicollier, Mission Specialist
* Jean-François Clervoy, Mission Specialist

## Høydepunkter fra ferden
Den primære oppgaven for mannskapet på STS-103 var «Servicing Mission 3A (SM3A)», service og reparasjoner av Hubble Space Telescope. STS-103 hadde fire planlagte EVA-dager der fire av mannskapet skulle jobbe i par, for å fornye og utstyre romteleskopet. 

NASA flyttet deler av arbeid opprinnelig planlagt til ferden i juni 2000 opp til denne, da tre av Hubble sine 6 gyroskoper hadde feil ved seg. 3 gyroskoper må fungere for at romteleskopet skal holde seg innenfor sine svært presise sikte-krav, og reglene for bruken av Hubble dikterte at NASA måtte vurdere en ferd før et fjerde gyroskop sviktet. Fire nye gyroskoper ble installert på STS-61, og alle seks fungerte under STS-82. Siden den gang, sviktet en i 1997, en i 1998 og den tredje året etter. 

I tillegg til å erstatte alle seks gyroskopene, erstattet mannskapet en styrings-sensor, romteleskopet sin datamaskin, installerte utstyr til batteriene. En ny sender, opptaker og termo-dekker ble også bli installert. 

STS-103 tok også med seg tusenvis av signaturer fra studenter som del av «Student Signatures in Space (S3) program». Dette unike prosjektet gir utvalgte skole-elever spesielle postere som skal signeres, deretter blir det skannet og brakt med på en romferge-ferd. 

### Romvandringer
Tre romvandringer (EVA) ble gjennomført mens Discovery arbeidet på Hubble Space Telescope.

**EVA Nr. 1** 
*Varighet: 8 t 55 m
*Dato: 22. – 23. desember 1999
*Utført av: Smith og Grunsfeld
*Planlagt oppdrag: 

**EVA Nr. 2** 
*Varighet: 8 t 10 m
*Dato: 23. – 24. desember 1999
*Utført av: Foale og Nicollier
*Planlagt oppdrag: 

**EVA Nr. 3** 
*Varighet: 8 t 08 m
*Dato: 24. – 25. desember 1999
*Utført av: Smith og Grunsfeld
*Planlagt oppdrag:

### Trivia

Astronaut John M. Grunsfeld, en av de fem ferd-ekspertene på ferden, brakte med seg et Planet Mars-flagg ombord romfergen.

## Eksterne lenker
* NASA mission summary
Venneprøven

***Venneprøven*** er et norsk gameshow med Hilde Hummelvoll som gikk på NRK1 fra 2003 til 2004. Konseptet gikk ut på at to kjente personer skulle ta med seg et par bestevenner i studio og konkurrerer om hvem som kjenner hverandre best. Det var også flere typer konkurranser i programmet, blant annet syngekonkurranse, lyvekonkurranse og kunnskapskonkurranse. Programmet gikk på fredagskvelder og erstattet sendetiden til ''Beat for beat''. 

Premieren ble sett av 852 000 og en markedsandel på 56,4 prosent. 

Hummelvoll vant prisen for beste kvinnelige programleder under Gullruten 2004.

## Gjester
Gjester det første året var  Sven Nordin, Shabana Rehman, Ingebrigt Steen Jensen, Mari Maurstad, Rune Andersen, Ellen Horn, Kari Simonsen, Jon Skolmen, Bjarne Brøndbo, Iren Reppen, Erik Thorstvedt, Siv Jensen, Jan Erik Larssen og Asgeir Borgemoen.

## Referanser
Michael Angelo Batio

**Michael Angelo Batio** (født 12. juni 1956) er en amerikansk rock- og heavy metal-gitarist og musikkskribent. 

Han har blitt kåret til verdens raskeste gitarist av det amerikanske gitartidsskriftet *Guitar One Magazine*. 

Michael Angelo kommer fra Chicago i staten Illinois.

## Eksterne lenker
* 
* 
* 
*  Demonstrasjon på YouTube
Camp Molloy

***Camp Molloy*** er en norsk reality-tv-serie som gikk på TV3 i 2003, og som ble ledet av tidligere Robinson-deltager Ole Andre Sivertsen. Serien gikk ut på at 17 deltakere skulle overleve 12 uker i Australias villmark, og delta i en rekke konkurranser underveis. Til slutt ble det kåret en vinner av hvert kjønn som fikk 250 000 kroner hver. Programmet gikk mandag til torsdag.

Serien fikk svært lave seertall. Premieren ble sett av 143 000, men etter det gikk tallene betraktelig ned og var enkelte ganger under 50 000. Seersnittet endte på 74 000. Programmet har i ettertid blitt ansett som en av de største norske reality-floppene (sammen med *[[Kråkeslottet]]* og *[[Ville Vesten (TV-program)|Ville Vesten]]*). En svensk versjon av serien ble kjørt parallelt på TV4. Heller ikke den ble noen suksess.

Serien kostet over 20 millioner kroner å produsere og var kanalens dyreste produksjon det året.    

## Konsept
Det var 17 deltagere, der to vinnere (en mann og en kvinne) til slutt vant 250&nbsp;000 kroner hver. I tillegg kunne man opparbeide seg «tags» verdt 10&nbsp;000 kr under hver delkonkurranse, om man var en av de tre på hver finaleetappe (jaktstarten) som vant. Det var dog kun den totale vinneren av Camp Molloy som fikk disse poengene omgjort til cash. 

Etter hver konkurranse ble to deltagere fra taperlaget nominert (i tillegg ble personen som måtte stå over jaktstarten automatisk nominert), og en av disse tre ble stemt ut av de (det) andre lag(ene). Selve leiren hadde egne forlegninger hvor deltagerne sov og spiste, og der det var sanitetstilbud samt et eget utstyrsdepot. Hver uke ble deltagerne valgt inn på ulike lag basert på kapteinenes strategiske muligheter. Etter briefing ble lagene sendt ut på en 48-timers beinhard konkurranse i den australske bushen.

Gjennom de første ukene konkurrerte deltagerne i tre lag. Deretter ble det to lag, før det helt på slutten ble kjempet mann mot mann og kvinne mot kvinne. 

Serien var veldig konkurransepreget. Samtidig var den mer sivilisert enn *[[Robinsonekspedisjonen]]*, ettersom deltagerne fikk mat. Deltagerne ble dessuten plukket ut etter fysikk og egnethet, og var mellom 19 og 33 år.

## Deltakere
*Peder Høyer-Dahl (vinner)
*Hilde Bech Nævestad (vinner)
*Søren Dedekam Schjelderup
*Marianne Strømstad
*Ann-Cathrin Brochs Jacobsen
*Thomas Elmgren
*Christer Tungard
*Henning Siewers
*Siw Fronth Pedersen
*Sonja Young Strand
*Kjersti Rønningen
*Cathrine Eriksen
*Ida Smith-Kjelland
*Morten Moland Gundersen
*Kjetil Ørn Olsen
*Francois El-Safadi (ut in innledende runde)
*Camilla Olsen (ut i innledende runde)

## Se også
*Oversikt over norske Reality-TV-serier

## Referanser


## Eksterne lenker
*Åpningsvignett (YouTube)
Trillium Lake

**Trillium Lake** er en kunstig innsjø ved fjellet Mount Hood i delstaten Oregon i USA. Stedet er en populær attraksjon for turister som liker fiske og friluftsliv. Den er oppkalt etter blomsten *[[Trebladslekta|Trillium]]* som er vanlig i området.
Fornemmelse for mord

***Fornemmelse for mord*** er en norsk dokumentarserie om uoppklarte drapssaker som gikk på TVNorge fra 2002 til 2004. Programleder var Per Asle Rustad. I serien skulle påståtte «klarsynte» (også kalt synske) mennesker granske uoppklarte kriminalsaker i Norge. En sentral del gikk ut på å oppsøke åstedet der ugjerningen hadde funnet sted. Der skulle de påstått klarsynte forsøke å «se» hvem gjerningsmannen var.

Serien var basert på et dansk program med samme navn. Det ble også lagd egne versjoner i Sverige, New Zealand, Australia og USA.

Programmet var omstridt og det kom også reaksjoner fra politihold. Flere følte seg mistenkeliggjort etter diverse utsagn som ble videreformidlet og tolket i serien. Det gikk til slutt så langt at TVNorge ble dømt av Pressens Faglige Utvalg.

## Kritikk mot serien
I en episode av fra 2003 mente såkalte klarsynte at en mann tilknyttet kirken i Risør var drapsmannen til Marianne Rugaas Knudsens. Følgen ble at en navngitt mann på folkemunne ble pekt ut som Mariannes drapsmann (Marianne-saken fra 1981).

Det ble også reaksjoner da programmet samme år brukte synske for å forsøke å oppklare Orderud-saken. Flere av familiemedlemmene reagerte skarpt på episoden.

Det ble også bråk da den påstått klarsynte kvinnen Lena Ranehag tok opp saken om bildrapet på Marita Ona der hun utpekte en tobarnsmor som den skyldige sjåføren. Den utpekte kvinnen ble innkalt til vitneavhør og sjekket ut av saken, men vurderte søksmål mot TVNorge. Saken gikk til PFU som i 2005 dømte TVNorge og fastslo at de hadde gått uakseptabelt langt.

Det kom også kritikk fra politihold. Arne Huuse uttalte blant annet at «Disse rådene har null verdi for en etterforskning. Det kommer en mengde tips fra synske, men jeg har aldri sett at de har bidratt med noe som helst i en etterforskning».

## Se også
*Åndenes makt

## Referanser
Make My Day

***Make My Day*** er en norsk underholdningsserie med Synnøve Skarbø som gikk på TVNorge i 2003. Programkonseptet gikk ut på at en intetanende person fikk oppleve en drømmedag. Den utvalgtes kolleger, venner, familie, kjærester samt flere kjendiser var med på å tilrettelegge det hele. Alt ble filmet med skjult kamera. En rekke norske kjendiser deltok i opptakene. *Make my day* var basert på et britisk program med samme tittel fra 2002. 

Første episode omhandlet Helene (22) fra Oslo. Helene fikk hjelpe privatetterforsker Leif A. Lier med å finne en ettersøkt forbryter, hun fikk en rolle i en italiensk reisedokumentar, og et møte med *[[Hotell Cæsar]]*-skuespiller og favoritten Elin Sogn, som stilte til foto-opptak for et ukeblad i Helenes egendesignede kolleksjon.

Opptakene til programmet ble gjort i 2002. 

I tillegg til de 12 deltakerne var det gjesteopptredener av Thomas Giertsen, Jahn Teigen, Anette Young, Per Heimly, Kjell Elvis, Leif A. Lier, Elin Sogn, Anne-Kat. Hærland, Harald Heide-Steen jr., Ruth og Vigdis, Håvard Lilleheie, Elin Tvedt, Sigurd Sollien, Thomas Hansvoll, Espen Vesterdal Larsen, Lene-Elise Bergum og Ramsy Suleiman.

## Omtale
*[[VG]]*s anmelder gav premieren terningkast fire.

## Referanser
Alligatorer

:*For den am. skrekkfilmen fra 1980, se [[Alligator (film)]]*

* amerikansk alligator
* kinesisk alligator

**Alligatorer** (*Alligator*) er en liten slekt med reptiler som inngår i alligatorfamilien (Alligatoridae). De skiller seg fra andre krokodiller gjennom et kortere og bredere hode. Alligatorer er dessuten mindre aggressive enn krokodiller overfor mennesker.

## Biologi

Det finnes to arter av nålevende alligatorer, den amerikanske alligatoren, som lever i sørlige USA og blir omkring fire meter lang, og den kinesiske alligatoren, som lever i elven Yangtze i Kina og bare blir omkring 1,5 m lang.

## Albino-alligatorer
Albino-alligator brukes for å betegne hvite alligatorer, altså alligatorer med medfødt albinisme. En ekte albino-alligator er hvit med rosa øyne. Dersom den har blå øyne kan den ikke kalles en ekte albino-alligator. Albino-alligatorer er ekstremt sjeldne, og biologer anslår at det kun er omkring 100 slike alligatorer i verden. I 1987 ble hele 18 stykk albino-alligatorer klekket i Audubon Zoo i New Orleans i USA. I 2001 var det de eneste kjente hvite alligatorene i verden.

Alligatorer ligger ofte å soler seg, for å regulere kroppstemperaturen, også albino-alligatorer. Albino-alligatorer har sensitivt skinn som gjør dem lett solbrente, også øyne. Dette fører ofte til at de har større vanskeligheter med å se byttedyr, men også rovdyr som fortærer alligatorer.

Albino-alligatorene overlever ikke lenge i vill tilstand da fargen ikke går i ett med omgivelsene. Fargen gjør den lett synlig og blir et lett bytte. Blir den derimot født i fangenskap, som for eksempel i en dyrehage eller en krokodillefarm, blir den ofte tatt hånd om og beskyttet slik at den får mulighet til å vokse opp.

Historisk ble albino-alligatorer tatt fra naturen, ofte rett etter de var klekket og ført til dyreparker og alligator gårder. Folk trodde at å se en hvit alligator i naturen ville gi dem lykke.

## Referanser


## Eksterne lenker
* 
*
Wyndham Halswelle

**Wyndham Halswelle** (født 30. mai 1882 i London, død 31. mars 1915 i Neuve Chapelle, Frankrike) var en britisk friidrettsutøver.

Halswelle ble født i London som barn av skotske foreldre. Han markerte seg tidlig som en utmerket løper, før han ble innrullert i militæret, i *Highland Light Infantry*. Regimentet ble sendt til Sør-Afrika i forbindelse med boerkrigen, konflikten mellom Storbritannia og boerrepublikkene Oranjefristaten og Transvaal. I 1904 kom Halswelle tilbake til London og begynte å trene for fullt.

I 1906 deltok han i jubileumslekene i Athen, og tok sølv på 400 meter, slått av amerikaneren Paul Pilgrim. Han tok også bronse på 800 meter, her gikk medaljene til amerikanerne Pilgrim og Jim Lightbody. Etter OL deltok han i det skotske mesterskapet og vant distansene over 100, 220, 440 og 880 yards &ndash; alle øvelsene i løpet av en ettermiddag. I 1908 satte han ny verdensrekord på 300 meter med tiden 31,2.

Under OL 1908 i London vant Halswelle gull på 400 meter, der finalen tok en uventet og bemerkelsesverdig vending. I semifinalen vant Halswelle på den glimrende tiden 48,4. I finalen var det fire deltakere &ndash; Halswelle og tre amerikanere. Deltakerne løp ikke i delte baner, og Halswelle ble bevisst hindret og nesten presset ut av banen. Måldommerne annullerte løpet og bestemte at finalen skulle arrangeres på nytt to dager senere. Amerikaneren John Carpenter, som var førstemann i mål i det annullerte løpet, ble diskvalifisert. Da begge Carpenters landsmenn trakk seg i protest mot denne avgjørelsen, løp Halswelle alene, og vant dermed gullmedaljen. Tiden ble 50,0, og det ble ikke delt ut sølv- og bronsemedaljer.

Halswelle døde etter å ha blitt truffet av en skarpskytter under slaget ved Neuve Chapelle under første verdenskrig.

## OL-medaljer
* 1908  London -  **Gull** i friidrett, 400 meter  Storbritannia

## Referanser


## Eksterne lenker
*
Øyvind Brandtsegg

**Øyvind Brandtsegg** (født 1971) er en norsk musiker (slagverk, elektronikk) og programmerer, kjent fra flere innspillinger. Han er professor ved Institutt for musikk ved Norges teknisk-naturvitenskapelige universitet.

Han drev eget rockeband i Steinkjer og studerte musikk ved Sund folkehøgskole på Inderøy. Ved Jazzlinja studerte han vibrafon og startet utviklingen (i python) av programvaren «ImproSculpt» som mulliggjør sampling av omgivelsene (blant annet via kropps-sensorer) samtidig med fremføring. Han spiller Marimba Lumina, en marimba tillagt MIDI-basert elektronikk som lar utøverens bevegelser påvirke lyden.

Brandtsegg spilte med sine medstudenter i bandene Krøyt (1993–) og senere, Live Maria Roggens band. Han har samarbeidet med Motorpsycho om bestillingsverket *Kanon* til Trondheim Jazzfestival, 2006).  I tillegg nevnes Kirsti Hukes band (.phy) og Trio Alpaca. Sammen med Kristin Asbjørnsen og Thomas T. Dahl fra Krøyt, fikk han Edvard-prisen 2000 i klassen populærmusikk - mindre verk for låten «Silent». De tre ble også nominert til Edvard-prisen 2002 i samme klasse for «Heart's Heart» fra albumet *One Heart is too Small*.

Han laget lydinstallasjon i Frognerparken med Christian Eggen, i anledning TONOs 75-årsjubileum (2003). Stor oppmerksomhet har vært viet langtids-installasjonen ved Nils Aas' skulptur «Flyndre» (Inderøy, 2006-2016).

## Referanser


## Eksterne lenker
* 
* 
* 
*
Hearts of Iron

***Hearts of Iron*** er et strategispill utviklet av Paradox Development Studio. Som en etterfølger av spillet Europa Engine, ble det utgitt i 2002, da kun til Windows. En Mac OS-versjon ble utgitt av Virtual Programming året etter. I 2004 publiserte Atari, Hearts of Iron: Platinum, en oppdatert versjon som forsøkte å forbedre flere aspekter av spillet.

Hearts of Iron lar spilleren ta kontroll over en nasjon i verden og lede den gjennom andre verdenskrig og årene rett før og etter den. Hearts of Iron er det første spillet en strategispillserie med samme navn. Tre ekstra spill har blitt utgitt i serien: Hearts of Iron II, Hearts of Iron III og Hearts of Iron IV.

## Spillet
Spillet går ut på å lede et land mot og i en krig. Man må gjøre valg knyttet til krigsstrategi, politikk og ideologi. Målet med spillet er å løse din e oppdrag. I Hearts of Iron har man tre forskjellige oppdrag. Det første starter 1. januar 1936, det andre i 1939 og det siste i 1941. Spillet slutter uansett i 1947.

Alternativene man har når man skal velge et land å starte med har sin bakgrunn fra andre verdenskrig.

En av utfordringene du møter å spillet er at du må beholde makten i ditt eget land. Det gjør du ved å velge handlingene i spillet slik at innbyggerene i landet ditt ikke missliker deg. Det er også viktig å krige strategisk slik at du ungår at krigen blir for lang.

## Lyd
Musikken i spillet er av den klassiske typen. Richard Wagner sin musikk preger mye av spillet med blant annet Götterdämmerung. Dette er musikk som passer godt inn i den gamle stilen på spillet generelt. Götterdämmerung betyr ragnarok og er også tittelen på et av oppdragene.

## Militærstyrker
 
Oppretting av styrker foregår i et eget panel, man kan i realitet bygge så mye man vill bare man har menn nok. Hver styrke man bygger i dette panelet er en divisjon og hver divisjon har en leder. Man kan faktisk velge mellom flere hundre ulike offiserer 
blant annet i Tyskland. Etterhvert som krigføringen pågår må man forsterke styrkene med nye menn ettersom de gamle faller bort.

## Forskning
Man kan velge om man vil fokusere på forskning eller og bygge krigsmatriell. Dette er noe av det som gjør spillet både krevende og morsomt. Alt kan forskes på fra stridsvogn til atomreaktor Etter en hvis tid kan man faktisk utvikle en A eller H bombe. Dette gjør at mange land kan skaffe seg både makt og innflytelse.

## Nye spill og utvidelser
2. januar 2005 kom spill nummer to i serien, Hearts of Iron 2. Dette spillet har fått enda bedre kritikker en eneren og regnes som et av verdens beste strategispill. Til Hearts of iron 2 har det kommet to expansionspakker Doomday og Armageddon.

I doomday får du et ekstra oppdrag som kalles "doomday", her starter det med at kommunismen og kapitalsmen går mot hverandre i en tredje verdenskrig.

I Armageddon får man først og fremst litt utvidet spilletid, pluss at man får et par nye kamp scenarioer.
## Referanser


## Eksterne lenker
*
Norges statsminister i Stockholm

**Norges statsminister i Stockholm** var et statsrådsembede fra 1873 til 1905 i Unionen mellom Sverige og Norge. Norges statsminister i Stockholm hadde rang etter Norges statsminister i Kristiania.

Etter at unionen med Sverige trådte i kraft i 1814 ble den norske regjeringen todelt, med en avdeling i Kristiania og en i Stockholm. I Norges Grunnlov ble det i paragraf 15 tatt inn: 

«Hos Kongen forbliver stedse, under hans Ophold i Sverige, den Norske Statsminister og tvende af Statsraadets Medlemmer, hvilke sidste aarligen omskifte.»  

Fra 1814 til 1873 hadde Norges statsminister dermed tilhold ved statsrådsavdelingen i Stockholm. I kongens og statsministerens fravær ble Norges regjering i Kristiania ledet av henholdsvis stattholderen og førstestatsråden.

Etter nedleggelsen av stattholderembetet i 1873, ble det samme år opprettet en nytt embete som statsminister i Kristiania. Rangen som Norges statsminister ble overført til dette, mens embetet som norsk statsminister i Stockholm fra nå og fram til unionsoppløsningen i 1905 fikk klarere preg av å være den norske regjeringens representant hos kongen.

«Statsminister» må i denne sammenheng forstås i lys av den personlige kongemakten som først begynte å se sine begrensninger gjennom den gradvise innføringen av parlamentarisme fra 1884.

Forøvrig fantes det i Sverige-Norge 1814-1905 på forskjellige tidspunkt hele fem personer med tittel av statsminister: Sveriges statsminister, Norges statsminister, justitie-statsministern (den svenske justisministeren), statsministern för utrikes ärendena (den svensk-norske utenriksministeren) og Norges statsminister i Stockholm.

Systemet med et todelt statsråd førte til at departementenes innstillinger til statsråd finnes både i det enkelte departementsarkiv og i den voluminøse serien med over 1000 bind kalt regjeringsinnstillinger. Skriften er som regel penere og lettere å lese i innstillingene som ble sendt til Stockholm. Bindene frem til 1833 er digitalisert.

## Norges statsministre i Stockholm

## Eksterne lenker
* regjeringen.no: Statsminister i Stockholm 1873-1905
* Digitaliserte regjeringsinnstillinger 1814-1833
Jorid

**Jorid** er en variant av kvinnenavnet Jofrid som har opprinnelse i de norrøne ordene *jór*, «hest», og *fríðr*, «vakker».

## Utbredelse
Navnet Jorid er nokså sjeldent, og er lite brukt utenfor Norge. En vanlig sammensetting av navnet er Ann Jorid.

Tabellen nedenfor gir en detaljert oversikt over populariteten til navnet Jorid i noen av de landene hvor statistikk er tilgjengelig.

## Kjente personer med navnet
Personene i listen er ordnet kronologisk etter fødselsår.
* Jorid Midtlyng, kommunaldirektør i Trondheim
* Ann Jorid Henriksen, norsk politiker, ordfører i Nesseby

## Referanser


## Eksterne lenker
* Nordic names – Jofrid (engelsk)
*
Nr. 19

***Nr. 19*** er en norsk reality-TV-serie med Katrine Moholt som gikk på TV 2 i 2004. Konseptet gikk ut på at fire par skulle flytte inn i hver sin nedslitte leilighet. Parene fikk deretter  kroner og ti uker til rådighet til å pusse dem opp. Leilighetene ble så solgt i en direktesendt finale, og det paret som oppnådde høyest pris vant hovedpremien. Men for at alle parene skulle få noe igjen for strevet, fikk de utbetalt differansen mellom takst ved oppstart og endelig salgssum. Byggmester Otto Robsahm overvåkte og evaluerte arbeidet. Serien var basert på det australske konseptet *The Block*, som ble en stor suksess i hjemlandet.

*Nr. 19* hadde høye seertall. Mandagsprogrammene hadde med et snitt på  seere, mens spesialsendingene på onsdager hadde et snitt på . Finalen ble sett av . Til tross for suksessen ville ikke TV 2 lage en ny sesong, blant annet fordi det var vanskelig å få konseptet til å fungere, og at andre sesong i Australia ble en gedigen fiasko.

Serien ble tildelt Gullruten 2004 for beste reality/dokusåpe.

## Deltakere
Seieren gikk til Firhana Charania-Moursund (34) og Lasse Moursund (31). De andre deltakerne bestod av parene Erlend Aas (28) og Natalie Herland (24), Bengt Thuv (38) og Malcolm McKerlies (38), Karin Bredesen Bratten (44) og Jon Bratten (52).

## Se også
* Oversikt over norske Reality-TV-serier

## Referanser


## Eksterne lenker
*
Raggsteindalen

:*Se også [[Raggsteindalen Høyfjellsstue]].*
**Raggsteindalen** er en dal som ligger på nordsiden av Hallingskarvet i Hol kommune i Buskerud. Dalen omkranses av Raggsteinnuten (også kjent som Lensmannsnuten) og Hallingskarvet i sør og øst, og begynner ved Strandavatnet. Ved Raggsteinnuten svinger den mot vest, og går bratt oppover før den ender i Ljøtebotn, et område med åpne sletter på nordsiden av Hallingskarvet, like før Kyrkjedøri. I dalen går elven Raggsteindøla.

Navnet Raggsteindalen kommer sannsynligvis av «ragg stein», fra «rak stein», og kommer av at det før 1850-årene stod en høy, rak og spiss stein i dalen, akkurat der hvor dalen svinger vestover. Denne steinen ble sprengt i stykker og restene brukt som grunnmursstein da man oppførte en ny støl i dalen.

Dalen har vært bebodd, både av lovlydige bønder, og også av en fredløs drapsmann en gang i tiden. Restene av gårdene kan sees den dag i dag, og to av husene er restaurert og brukes som hytter. 

Gjennom dalen går flere stier – en leder til Finse, mens en annen går mot Raggsteinnuten og Folarskardsnuten. Ved Strandavatn ligger Raggsteindalen Høyfjellsstue. 

## Se også
* Aurlandsdalen – i samme område
* Iungsdalen – like nord for Strandavatn

## Eksterne lenker
*
Hans Sundsvalen

**Hans Sundsvalen** (født 1949) var ordfører i Sauherad kommune i 16 år, fra 1999 til 2015. Han representerte Arbeiderpartiet. Ved valget i 2007 fikk Arbeiderpartiet vel 40 prosent av stemmene og ga den populære ordføreren en tredje periode som leder av eplekommunen Sauherad. 

Ved kommunevalget i 2011 fikk Arbeiderpartiet 29,1 prosent av stemmene og i 2015 fikk partiet 32,0 prosent av stemmene.

Sundsvalen var tømrer av yrke før han ble ordfører i 1999.

## Eksterne lenker
* Suveren i Sauherad - Telen.no 10.9.2007, besøkt 28. juli 2016
* Sundsvalen gir seg som ordfører - NRK Telemark 14.10.2014, besøkt 28. juli 2016
Arne Storhaug

**Arne Storhaug** (født 27. september 1950) var ordfører i Bø i Telemark fra 1995 til 2011. Han representerer Arbeiderpartiet. Ved valget i 2003 hadde kommunen direkte ordførervalg, og Storhaug tok da en klar seier for en tredje periode. 

I 2012 ble Storhaug ansatt som daglig leder for Midt-Telemark Næringspark. Han var styreleder i Haukelivegen AS 2004-2009.

I 2012 medvirket Storhaug i gangsterkomedien *[[Harde strenger]]*, en film der han spilte seg selv som ordfører i Bø.

## Eksterne lenker
* 
*  Arne Storhaug vant i Bø - NRK/Telemark 17. september 2003
*  Midt Telemark Næringspark AS   
*  Haukivegen AS
Bill.mrk: Bryllup

***Bill.mrk: Bryllup*** var en norsk reality-TV-serie som gikk på TV3 i 2004. Konseptet gikk ut på å hjelpe en utvalgt kvinne, mellom 25 og 45 år, med å finne  drømmemannen. I løpet av 45 dager skulle hun date så mange menn som hun bare orket. Hver mann fikk minst 24 timer med henne, så kunne hun be om neste. Parallelt med datingen skulle hun forberede sitt eget bryllup, slik at alt skulle ligge til rette for at hun kunne gifte seg i siste episode.

Programmet ble sendt to sesonger, vår og høst 2004. I første sesong var Bente Hafslund den utvalgte, i andre sesong Ann-Kristin Gresby. Ingen av de to ble imidlertid gift.

Seriens ekspertpanel betod av Mads Larsen («sjekkeguru»), Maia Mack (psykolog) og Sophia Lea (astrolog).

Serien ble lagt ned etter sesong to på grunn av lave seertall. Siste sesong hadde et seertall på godt under 100 000. Premieren av sesong en ble sett av 188 000.

## Omtale
Etter at serien var over gikk flere av deltagerne ut og fortalte at de møtte mangel på respekt fra produksjonsselskapet, at de ble regissert og styrt til å gjøre og si ting de egentlig ikke ville. Flere av frierne mener at Ann-Kristin ble mast på, styrt og presset til å ta valg tidligere enn hun egentlig ville.

## Se også
*Oversikt over norske Reality-TV-serier

## Referanser
Jean-François Clervoy

**Jean-François André Clervoy** (født 1958) er en fransk astronaut i arbeide for ESA. Han har vært med på tre romferge-ferd der han tilbrakt over 11 dager i verdensrommet totalt. Han har vært med på en romferd til Mir, og en serviceferd til Hubble Space Telescope.

Han arbeider nå på Automated Transfer Vehicle-programmet som en støtte-astronaut. Han er også leder i selskapet Novespace, et europeisk selskap som selger vektløse reiser med et Airbus A300.

## Romferder

## Bilder

Sts-66 crew.jpg|Mannskapet på STS-66
STS-84 crew.jpg|Mannskapet på STS-84
STS-103 crew.jpg|Mannskapet på STS-103


## Referanser


## Eksterne lenker
* NASA Biography
* Spacefacts biography of Jean-François Clervoy
* Novespace
Harald Gram

:*Se også farfaren, sorenskriver [[Harald Gram (1818–1900)]]

*'Harald Gram''' (1887–1961) var en norsk jurist og Høyre-politiker. Gram var stortingsrepresentant 1928–1930 og 1934–1936.

## Liv og virke
Gram ble cand.jur. fra Det Kongelige Frederiks Universitet (Universitetet i Oslo) 1911.

I 1914 ble han generalsekretær i Høyre, en posisjon han beholdt til 1936.  Han satt på stortinget som representant for Høyre i Akershus i periodene 1928–1930, 1931–1933 og 1934–1936. Gram tok ikke gjenvalg i 1936, og ble i stedet byfogd i Oslo.

Under andre verdenskrig ble Gram involvert i organiseringen av det tidligste motstandsarbeidet. Han ledet i 1941 en aksjon som førte til at 22 foreninger protesterte overfor Reichskommissariatet mot at medlemskap i Nasjonal samling (NS) ble prioritert foran faglige kvalifikasjoner ved tilsettelser. Han ble etter hvert sentral i motstandsorganisasjonen 2A.

I 1942 ble han av eksilregjeringen i London bedt om å ta seg over til Stockholm for å lede arbeidet med koordinering og finansiering av motstandsarbeidet. Dette ble utført under dekke av det såkalte Idrettskontoret (senere Sambandskontoret) ved Den norske legasjonen i Stockholm. Gram ble kontorets øverste sjef fram til 1945. I denne posisjonen inntok han en aktivistisk stilling, som kom i konflikt med regjeringens politikk – blant annet ved at han også finansierte aksjoner utført av den kommunistiske motstandsbevegelsen.

Etter krigen fortsatte Gram som byfogd i Oslo fram til 1957. Han ble for sitt virke utnevnt til ridder av 1. klasse av St. Olavs Orden og kommandør av Dannebrogordenen.

Harald Gram var oldebarn av eidsvollsmannen Gregers Winther Wulfsberg (1780-1846) fra Moss, sønn av amtmann og statsråd Gregers Gram og far til motstandsmannen Gregers Gram (1917–1944).

## Referanser


## Eksterne lenker
* 
*  Norsk krigsleksikon: Harald Gram
Fuck Me Jesus

***Fuck Me Jesus*** er en EP med det svenske black metal-bandet Marduk. Den ble originalt utgitt som demokassett i 1991, og ble utgitt av plateselskapet Osmose Productions på nytt på CD med bonuslåter i 1995 og 1999.

## Sporliste

# «Intro/Fuck me Jesus» – 0:38
# «Departure from the Mortals» – 3:18
# «The Black…» – 4:04
# «Within the Abyss» – 3:39
# «Outro/Shut Up and Suffer» – 0:59

## Referanser
19:30

***19:30*** er et norsk direktesendt aktualitetsprogram som gikk på TVNorge i 2004 med Svein Tore Bergestuen som programleder og Arne Sandvik som redaksjonsleder. Programmet ble sendt fire ganger i uka og skulle være kanalens store satsing det året, men ble avsluttet etter en sesong grunnet lave seertall.

## Konsept og mottakelse
*19:30* var et aktualitet- og debattprogram som tok mål av seg på ha en yngre stil enn tilsvarende programmer på NRK og TV 2. Satsingen var også et et ledd i kanalens strategi om å styrke kanalens nyhetsatsing.

Til tross for heftig markedsføring opplevde programmet raskt en kraftig seerflukt. Det ble derfor tatt av skjermen i april samme år etter å ha gått 10 uker. TVNorge skrev kontrakt med produksjonsselskapet MTV Mastiff om produksjon av 96 programmer. Bare 40 ble sendt før programmet ble fjernet. Ifølge VG hadde ingen egenproduksjon gått så dårlig på TVNorge frem til da. TVNorges programdirektør Eivind Landsverk mente seg fornøyd med innholdet i sendingene og programlederen, men konstaterte samtidig at TVNorge-seerne ikke ville ha den typen programmer ennå.

### Seertall
Premieren ble sett av 100 000, men de falt raskt til et gjennomsnitt på  de første ukene. I februar og mars lå de flere ganger så lavt som 26 000. TVNorge hadde som mål at programmet skulle stabilisere seg på minst 100&nbsp;000 seere, men programmet greide etter premieren kun å oppnå  på det meste – og  på det verste.

De lave seertallene førte til at radioduoen *[[Are & Odin]]* i NRKs P3 startet en støtteaksjon for programlederen i håp om å øke seertallene for sin tidligere kollega. I flere programmer kjørte de egne trailere, hvor de oppfordrer lytterne til å skru på TVNorge på hverdager for å se *19.30*. «Petreduoen» begrunnet sin aksjon med at de ville se hvor stor påvirkningskraft de egentlig har på sine lyttere. De ville også vise sin protest mot det de mente var lite storsinn og medmenneskelighet kanalene imellom. «De ferskeste lyttertallene viste at vi hadde rundt  lyttere. Hvis halvparten av disse lar seg overbevise til å se "19.30", så vil Tynning-Bergestuen komme opp i  seere. Det er litt for å hjelpe ham, men også for å sjekke vår egen påvirkningsevne».

### Anmelderne
*Dagbladets* anmelder gav programmet terningkast to og skrev: «Vi tror neppe Tynning-Bergestuens 19.30 overlever så lenge, men debuten var tross alt i Norge, landet uten særlig store egne hendelsesnyheter på en vanlig mandag i februar».

## Kontroversielt innslag
I midten av mars viste programmet usladdede bilder av munnsex fra en hardpornofilm. Bakgrunnen for innslaget kom i forbindelse med en studiodebatt om hva som skulle tillates av pornograf i Norge. Programlederen viste derfor både eksempler på lovlig og ulovlig pornografi. Det ble like etter spekulert i at Bergstuen viste klippene for å skape blest rundt sitt program på grunn av de lave seertallene, men dette ble avvist av programlederen selv. Organisasjonen Familie & Medier klagde det pornografiske innslaget inn for Statens Medieforvaltning da de mente det var ulovlig å vise.

## Referanser
Fylkesvei 158 (andre betydninger)

I Norge finnes **fylkesvei 158** i de følgende fylkene:

*Fylkesvei 158 (Aust-Agder)
*Fylkesvei 158 (Buskerud)
*Fylkesvei 158 (Finnmark)
*Fylkesvei 158 (Hedmark)
*Fylkesvei 158 (Hordaland)
*Fylkesvei 158 (Rogaland)
*Fylkesvei 158 (Vest-Agder)
*Fylkesvei 158 (Vestfold)